קול קורא לתמיכה בסרטי סטודנטים/ות 07-2025

**קרן מקור לסרטי קולנוע וטלוויזיה (ע.ר.) מזמינה** סטודנטים/ות ישראלים להגיש בקשות לתמיכה בהפקה של **סרט עלילתי באורך מלא, סרט עלילתי קצר או סרט תעודה, ובכלל זה אנימציה, שהופק כעבודת גמר של סטודנט הלומד בבית ספר על-תיכוני מקצועי לקולנוע או במחלקה לקולנוע במוסד מוכר להשכלה גבוהה.**

זכאים להגיש בקשות סטודנטים בבתי-ספר לקולנוע בישראל שיגישו אישור מהנהלת בית ספרם

כי הפרויקט המוגש מוכר כסרט גמר.

אילו בקשות לתמיכה ניתן להגיש?

קול קורא זה נועד כדי לתמוך בהפקה של סרטי גמר של סטודנטים/ות:

* סרט עלילתי באורך מלא (למעלה מ-60 דקות)
* סרט עלילתי קצר (באורך של עד 60 דקות)
* סרט תעודה (באורך של עד 60 דקות, או מעל ל-60 דקות)
* סרט אנימציה קצר (באורך של עד 60 דקות)

ניתן להגיש בקשה לתמיכה בסרט שנמצא בשלב שבו התסריט סגור וההפקה נמצאת לקראת יציאה לצילומים/ בזמן הצילומים של הסרט/ לאחר צילומי הסרט וכשהוא נמצא בשלבי עריכה.

**לא ניתן** להגיש בקשה לתמיכה ב:

* סרט שנמצא בשלב פיתוח.
* סרט סגור/גמור.
* סרט שהוקרן בהקרנה ציבורית.
* סרט שצפוי להיות מוקרן במהלך 4 חודשים מסגירת מועד ההגשה הנוכחי.
* סרט המקבל תמיכה מקרן ציבורית אחרת.

הערות כלליות

**על המגיש למלא את טופס ההגשה במלואו, כולל פרטים מזהים, כמפורט בטופס. לפני ההעברה של הבקשות ללקטורים יוסרו כל שמות המעורבים ביצירה וקורות החיים מטופס ההגשה על ידי צוות קרן מקור, והפרטים הללו יישמרו בקרן.**

**במידה והמיזם נסמך על יצירה קודמת (ספר/ מחקר/ וכד') נדרש כתב הרשאה, הסכם או אופציה לקבלת הזכויות מבעל הזכויות המקורי, במעמד חתימת הסכם התמיכה של הקרן עם המפיק או היוצר.**

**כספי תמיכות שיוקצו לקרן מקור מכוח חוק הקולנוע משמשים אך ורק למטרות כפי שייקבעו בחוק ובהוראות שמכוחו. בכל מקרה של סתירה בין הוראות החוק או הוראות מכוחו לבין האמור במסמך זה, יגברו הוראות החוק.**

מה צריך להגיש?

**הגשת בקשה למענק הפקה לסרט גמר תיעשה בעברית בלבד, דרך טופס הגשה מקוון באתר קרן מקור (תחת לשונית** [**קולות קוראים**](https://kerenmakor.org.il/open_calls/)**).**

**להגשה יש לצרף אישור מהנהלת בית הספר** כי הפרויקט המוגש מוכר כסרט גמר, ובנוסף:

* פרטי המגיש/ה ופרטי היוצרים/ות **(תסריטאי/ת, במאי/ת, מפיק/ה).**
* **תקציר – חובה, עד 50 מילים. תמצית המהלך הנרטיבי והדמויות הראשיות.**
* **תקציב – חובה, יש לצרף קובץ אקסל ללא פרטים מזהים בשם או בגוף הקובץ. ראו דוגמא לתקציב לסרט עלילתי/אנימציה קצר** [**כאן**](https://kerenmakor.org.il/%D7%98%D7%A4%D7%A1%D7%99%D7%9D/)**.**
* **תקציר מורחב – חובה, עד 300 מילים. פירוט על הדמויות, המהלך הנרטיבי ועלילות משנה (אם ישנן), בהרחבה ביחס לתקציר.**
* **הצהרת כוונות – חובה, עד 500 מילים. למה בחרת לעשות את הסרט? מה הניע אותך לעשיית הסרט? האם יש נושא-על שהסרט עוסק בו? למה הסרט משמעותי לקהל הצופים?**
* **טריטמנט ודמויות – חובה, עד 1500 מילים. רשימת סצנות עם פירוט קצר של מה קורה בכל סצנה, תוך התייחסות לדמויות המעורבות ואפיונן.**
* **תסריט – חובה לבקשת תמיכה בסרט עלילתי או סרט אנימציה.** יש לצרף קובץ תסריט **ללא פרטים מזהים בשם או בגוף הקובץ.** ראו הנחיות לפורמט להגשת **התסריט** [**כאן**](https://kerenmakor.org.il/wp-content/uploads/2024/04/%D7%A4%D7%95%D7%A8%D7%9E%D7%98-%D7%AA%D7%A1%D7%A8%D7%99%D7%98-%D7%A2%D7%9C%D7%99%D7%9C%D7%AA%D7%99.pdf) **|** רשות לבקשת תמיכה בסרט תעודה**, ובכל מקרה יש להקפיד שהטריטמנט ייתן תמונה מפורטת של הסרט.**
* **שפה קולנועית – חובה, עד 500 מילים. מה מאפיין את הצילום, את העריכה, את המיזנסצנה, את הפסקול? ובעצם, איך צפוי הסרט להיראות מבחינת הפרמטרים שצוינו כאן. אם תרצו לצרף מקורות השראה (רפרנסים), אנא עשו זאת בשדה 'דימויים' ולא כאן. כמו-כן, אין להוסיף לינקים בשדה זה.**
* **דימויים – לא חובה. ניתן לצרף תמונות/צילומים הרלוונטיים לסרט שלך. תמונות של הדמויות, של לוקיישנים שונים וכדומה. כמו-כן, ניתן גם לצרף תמונות של מקורות ההשראה להצעה, משהו שייתן לנו כיוון ויעזור לנו להבין לאן הסרט "מכוון" מבחינה סגנונית/אסתטית/ רעיונית.**

**שימו לב: ניתן להעלות 6 קבצים לכל היותר (כל קובץ יכול לכלול מספר דימויים), ובפורמט JPG/JPEG/PNG בלבד. גודל כל קובץ – 2MB לכל היותר.**

* **חומרים מצולמים – לא חובה. ניתן לצרף חומר מצולם אם קיים, ערוך ברצף סצנות או כפרומו, טיזר וכו' שאינו עולה על 10 דקות[[1]](#footnote-1). לחילופין ניתן לצרף ראף קאט של הסרט.**
* **העברת סרט, חומרים מצולמים, פרומואים, סצנות, טיזרים וכו' תעשה ע"י צירוף לינק לצפייה ישירה ב: YouTube או Vimeo בלבד. יש להקפיד שלא להציג את שם היוצר/מגיש בשום שלב בגוף הסרטון עצמו ו/או בשם הערוץ בו הוא מוצג. במידה ויתקבלו חומרים ויזואליים שניתן לזהות בהם את פרטי היוצר/מגיש – ההגשה תיפסל. על החומרים להיות זמינים לצפייה למשך ארבעה חודשים לפחות, ואין לערוך בהם שום שינויים. במידה והמגיש מעוניין לעדכן את החומרים הוויזואליים לאחר ההגשה, ניתן יהיה לעשות זאת אך ורק לאחר קבלת אישור מראש בכתב מהקרן. במידה ויתברר שהחומרים עודכנו ללא אישור מראש בכתב ע"י הקרן ההגשה תיפסל.**
* **עבודות קודמות – לא חובה. ניתן לצרף עבודות קודמות עם קישור וסיסמה בטופס ההגשה. קישורים לעבודות קודמות של המגישים יישמרו בקרן וייחשפו לעיני הלקטורים רק בתום סבב הבחירות הראשון, במידת הצורך ועל פי שיקול דעתו של מנכ"ל הקרן.**

לו"ז הקול קורא

* פתיחת הקול קורא: 6.7.2025
* סגירת הקול קורא: 11.8.2025 בשעה 16:00
* לקטורה שלב א: 13.8.2025 - 1.10.2025
* לקטורה שלב ב: 2.10.2025 - 15.10.2025
* פרזנטציות: 22.10.2025
* ישיבת לקטורה סופית: 23.10.2025
* שליחת תשובות סופיות: 26.10.2025

**עקבו אחרינו ב**[**פייסבוק**](https://www.facebook.com/makorfoundation)**, ב**[**אינסטגרם**](https://www.instagram.com/keren_makor/) **וב**[**אתר הקרן**](http://www.kerenmakor.org.il)**.**

ב ה צ ל ח ה !

1. בבקשה לתמיכה בהפקה של סרט עלילתי באורך מלא ניתן לשלוח חומרים מצולמים באורך של עד 15 דקות. [↑](#footnote-ref-1)